**R O M Â N I A** Proiect **JUDEŢUL MUREŞ (nu produce efecte juridice) \***

**MUNICIPIUL TÂRGU MUREŞ**

**Direcția impozite și taxe locale**

Nr. 63025 din 07.09.2021

 Inițiator,

 PRIMAR,

 Soós Zoltán

**REFERAT PRIVIND JUSTIFICAREA PROMOVĂRII ÎN REGIM DE URGENȚĂ, A PROIECTULUI DE HOTARÂRE PRIVIND APROBAREA BUGETULUI ȘI A TRANSFERULUI PATRIMONIULUI NECESAR ÎNCEPERII ACTIVITĂȚII DIRECȚIEI FISCALE LOCALE TÂRGU MUREȘ**

Prin HCL nr. 65 din 25 martie 2021, modificată și completată prin HCL nr.222/29.07.2021, a fost aprobată reorganizarea Direcției Impozite și Taxe Locale din cadrul aparatului de specialitate al Primarului Municipiului Târgu Mureș, în Direcția Fiscală Locală Târgu Mureș - instituție publică de interes local cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții.

Ținând cont de faptul că s-a obținut codul de înregistrare fiscală, emis de către ANAF Târgu Mureș și faptul că s-a efectuat înrolarea în Portalul ANFP București, a Direcției Fiscale Locale Târgu Mureș, având în vedere că ne aflăm în trimestrul III al anului bugetar, în vederea desfășurării activității în noua structură juridică aprobată prin actele normativ-administrative menționate mai sus,

 în temeiul art. 7 pct. 13 din Legea nr. 52/2003/R, privind transparenţa decizională în administraţia publică, se impune promovarea în regim de urgență a proiectului de hotărâre privind aprobarea bugetului și a transferului patrimoniului necesar începerii activității Direcției fiscale locale Târgu Mureș.

Director executiv

D.I.T.L

Szövérfi László